Diari Oficial de la Generalitat Valenciana


Sumari del DOGV 8296, del 16-05-2018 (2018/4666)

RESOLUCIÓ de 16 d'abril de 2018, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre docent privat de nova creació d'ensenyaments esportius denominat Alicante Élite Sport, a Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8296

Data del DOGV
:   16-05-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/4666


Data del document
:   16-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 16 d'abril de 2018, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre docent privat de nova creació d'ensenyaments esportius denominat Alicante Élite Sport, a Alacant. [2018/4666]  
L'expedient número 2017/355 ha sigut iniciat a instància de la titularitat de 2015 Centro de Formación Élite Sport, SL, en sol·licitud d'autorització per a l'obertura i funcionament d'un centre docent privat de nova creació d'ensenyaments esportius denominat Alicante Élite Sport, a Alacant.  
La Direcció General de Centres i Personal Docent va emetre l'informe favorable de 23 d'octubre de 2017, respecte a la proposta d'instal·lacions i ús educatiu dels espais reflectits en la documentació tècnica presentada, ja que compleix els requisits establits en la normativa corresponent.  
Vista la proposta de la direcció territorial competent en matèria educativa, que inclou l'informe de la Unitat Tècnica de Construccions respecte a les instal·lacions, el centre Alicante Élite Sport estarà situat en les instal·lacions del centre privat d'Educació Infantil, Primària i Secundària Sagrado Corazón HH Maristas d'Alacant, codi 76321374, i haurà d'impartir els seus ensenyaments en horari compatible amb aquest centre.  
Vist l'informe favorable de la inspecció educativa respecte a la compatibilitat horària de funcionament i objectius, continguts i criteris d'avaluació, de conformitat amb la normativa aplicable.  
Vist el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris; el Reial decret 1363/2007, de 24 d'octubre, que estableix l'ordenació general dels ensenyaments esportius de règim especial, i el Reial decret 320/2000, de 3 de març, que estableix els títols de Tècnic Esportiu i Tècnic Esportiu Superior en l'especialitat de Futbol, que regula els requisits mínims dels centres de formació dels tècnics d'aquesta especialitat.  
Vista la proposta del director general de Centres i Personal Docent, de conformitat amb aquesta, en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
  
Primer  
Autoritzar l'obertura i funcionament del centre docent privat de nova creació que es detalla a continuació, atenent les característiques, ensenyaments i capacitat màxima que s'hi indiquen.  
  
Codi del centre: 47938275.  
Denominació genèrica del centre: centre autoritzat d'ensenyaments esportius.  
Denominació específica del centre: Alicante Élite Sport.  
Titular: 2015 Centro de Formación Élite Sport.  
Domicili: carrer Illa Corfú, número 5.  
Localitat: Alacant 03060.  
Província: Alacant.  
Ensenyaments i capacitat màxima que s'autoritzen:  
Família: Futbol i Futbol Sala  
- Ensenyaments esportius de grau mitjà:  
2 cicles inicials i 2 cicles finals de Futbol (codi de l'ensenyament 49319980755), amb un total de 4 unitats i 35 llocs escolars per unitat.  
1 cicle inicial i 1 cicle final de Futbol Sala (codi de l'ensenyament 10405191199), amb un total de 2 unitats i 35 llocs escolars per unitat.  
- Ensenyaments esportius de grau superior:  
  
2 cicles de grau superior de Futbol (codi de l'ensenyament 30009422626), amb un total de 2 unitats i 35 llocs escolars per unitat.  
  
1 cicle de grau superior de Futbol Sala (codi de l'ensenyament: 57108635092), amb un total d'1 unitat i 35 llocs escolars.  
  
Segon  
El centre autoritzat d'ensenyaments esportius Alicante Élite Sport d'Alacant s'adscriu al centre públic de Formació Professional Complex Educatiu de Cheste als efectes acadèmics i administratius.  
  
Tercer  
El centre haurà de presentar la relació del professorat i les titulacions adequades als ensenyaments que s'autoritzen, davant de la direcció territorial corresponent, perquè s'aprove abans de l'inici de les activitats educatives, amb un informe previ favorable de la inspecció educativa.  
  
  
Quart  
Aquesta autorització donarà lloc a les inscripcions corresponents en el Registre de Centres Docents de la Comunitat Valenciana.  
  
Cinqué  
Aquesta resolució tindrà efectes des de la data en què és dicta. No obstant això, els seus efectes acadèmics s'entenen referits al curs escolar 2018-2019.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú dels administracions publiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, és podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació.  
Per als interessats que no seguixen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 16 d'abril de 2018.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.